
RAPORT DE SPECIALITATE 
privind înlocuirea Anexei nr. 1 la Hotărârea Consiliului Local nr. 423/30.08.2022 -

privind atribuirea contractului pentru realizarea obiectivului de investiţii ,,Modernizare străzi zona Alexandru Xenopol - Banul Severinului - Adam Mickiewicz”, către Societatea Drumuri Municipale Timişoara S.A.

Municipiul Timişoara are în derulare obiectivul de investiţii ,,Modernizare străzi zona Alexandru Xenopol - Banul Severinului - Adam Mickiewiczˮ. Zona propusă a fi amenajată este situată în partea de nord a municipiul Timişoara şi cuprinde străzile: Alexandru Xenopol, Banul Severinului  şi Adam Mickiewicz. 

Facem următoarele precizări:
Prin H.C.L.M.T. nr. 37/07.02.2020 s-a aprobat Studiul de Fezabilitate pentru obiectivul de investiţie ,,Modernizare străzi zona Alexandru Xenopol - Banul Severinului - Adam Mickiewicz”, întocmit de S.C. ASSISTENT H.B. S.R.L. - Timişoara, conform Contractului de prestări de servicii nr. 184/18.12.2017, iar prin H.C.L.M.T. nr. 315/30.06.2022 a fost aprobată actualizarea Devizului General din cadrul acestei documentaţii, ca urmare a evoluţiei preţurilor pe piaţă. 

În baza Hotărârii Consiliului Local nr. 423/30.08.2022 a fost aprobată atribuirea contractului pentru realizarea obiectivului  ,,Modernizare străzi zona Alexandru Xenopol - Banul Severinului - Adam Mickiewicz”, către Societatea Comercială Drumuri Municipale S.A. Timişoara.

Anexa nr. 1 la această hotărâre cuprinde Modelul cadru al contractului de execuţie, care dintr-o eroare materială a fost editat incomplet, motiv pentru care este impetuos necesar înlocuirea acesteia.
 Celelalte articole ale H.C.L. M.T. nr. 423/30.08.2022, inclusiv valoarea investiţiei, rămân neschimbate.


 Având în vedere cele prezentate anterior apreciem că Proiectul de hotărâre privind aprobarea înlocuirii Anexei nr.1 la Hotărârea Consiliului Local nr. 423/30.08.2022 -privind atribuirea contractului pentru realizarea obiectivului de investiţii ,,Modernizare străzi zona Alexandru Xenopol - Banul Severinului - Adam Mickiewicz”, către S.C. Drumuri Municipale Timişoara S.A., Timişoara, îndeplineşte condiţiile tehnice pentru a fi supusă aprobării plenului Consiliului Local al Municipiului Timişoara.
         ȘEF SERVICIU,



                       ȘEF BIROU B.I.
	            IOAN GANCIOV
	             VASILE OLAR

